OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE OD 01.01.2024. DO 31.12.2024. GODINE

* OPĆI DIO -

OBRAZLOŽENJE OPĆEG DIJELA IZVRŠENJA FINANCIJSKOG PLANA

1. Prihodi i primici Akademije

Prihodi i primici koji se iskazuju u ovome obrazloženju odnose se na ostvarene prihode u 2024. godini u odnosu na prihode planirane izmjenama i dopunama financijskog plana (rebalans za 2024. godinu). Ukupna prihod planiran za 2024. godinu iznosi 6.550.691,00 eura a izvršenje od 01. siječnja 2024. godine do 31. prosinca 2024. godine iznosi 7.115.321,57 eura.

Budući da je Akademija za umjetnost i kulturu proračunski korisnik sredstva za plaće i materijalna prava zaposlenika osigurana su u državnom proračunu sukladno zadanim limitima od strane Ministarstva znanosti i obrazovanja te su ista na taj način i planirana, kao i sredstva iz programskog financiranja javnih učilišta za pokriće rashoda poslovanja. Planirana sredstva iz izvora 11 Opći prihodi i primici za 2024. godinu iznose 6.083.029,00 eura a ostvareni iznos prihoda iz navedenog izvora iznosi 6.548.509,74 eura.

Vlastiti prihodi Akademije (izvor 31) koje čine prihodi od kotizacija za konferencije, prihodi od pružanja usluga (izvođenje predstava,koncerata..), prihodi od cjeloživotnog učenja i sl. planirani su u iznosu od 35.529,00 eura. Ostvareni prihodi u 2024. godini iz izvora 43 iznose 33.750,16 eura.

Prihodi izvora 43 Prihodi za posebne namjene koji se ostvaruju od školarina i troškova upisa na preddiplomske, diplomske i poslijediplomske studije (Poslijediplomski specijalistički studiji Kreativne terapije i Odnosi s javnošću) planirani su u iznosu od 325.261,00 eura. Ostvareni prihodi u 2024. godini iznose 380.447,05 eura.

Iz izvora 51 Pomoći EU u 2024. godini ostvaren je prihod od 31.294,37 eura za EU projekte COSMO Erasmus EDU u iznosu od 16.282,56 eura (podprojekt Sveučilišta) i za projekt Verifey 15.011,81 eura.

Prihodi na izvoru 52 planiraju se samo ako postoji pisana obavijest koliko će sredstava određeni uplatitelj uplatiti u određenom razdoblju. Sredstva primljena u studenom i prosincu 2023. godine iz ovog izvora (Ministarstvo kulture, Ministarstvo znanosti) nisu sadržana u rebalansu te se stoga pojavljuje veliki indeks. Iznos od 117.510,45 eura sastoji se od slijedećih stavaka:

- Konto 63613 Tekuće pomoći pror.korisnicima iz proračuna JLPS koji im nije nadležan 20.600,00 eura (Grad Osijek, Grad Đakovo za projekte Akademije)

- Konto 63911 Tekući prijenosi između proračunskih korisnika istog proračuna 58.808,05 eura (prihodi iz Ministarstva kulture RH ua umjetničke i znanstvene projekte Akademije)

- Konto 63931 Tekući prijenosi između proračunskih korisnika istog proračuna temeljem prijenosa EU sredstava 38.102,40 eura (sredstva primljena od Sveučilišta J.J.Strossmayera za Erasmus mobilnosti)

2. Rashodi i izdaci Akademije

Rashodi i izdaci koji se iskazuju u ovome obrazloženju odnose se na ostvarene prihode u 2024. godini u odnosu na prihode planirane izmjenama i dopunama financijskog plana (rebalans za 2024. godinu). Ukupni rashodi planirani za 2024. godinu iznose 6.548.026,00 eura, a izvršenje za 2024. godinu iznosi 7.172.630,98 eura. Najveći dio rashoda Akademije odnosi se na rashode za plaće i materijalna prava zaposlenika u iznosu od 6.088.171,07 eura (od toga 5.071.151,05 eura je iznos za bruto plaće zaposlenika, 180.274,19 eura su ostali rashodi za zaposlene – materijalna prava, te iznos za doprinose na bruto plaće od 836.745,83 eura) što je financirano iz izvora 11 Opći prihodi i primici.

Za materijalne rashode (konto 32) planiran je iznos od 729.587,00 eura dok izvršenje za 2024. godinu iznosi 998.030,29 eura. Najveća odstupanja ostvarena su na kontima Intelektualne i osobne usluge na kojima su uknjiženi i honorari vanjskih suradnika koji su zbog povećanja koeficijenata za obračun znatno povećani. Tako je plan za ljetni semestar 2023/24. godine iznosio 100.604,76 eura dok stvarna realizacija iznosi 154.350,04 eura što se odrazilo i na financijski rezultat na kraju godine.

Izvor 51 sadrži rashode za EU projekte COSMO Erasmus EDU i Verifey.

Izvor 52 obuhvaća i prijenose sredstava temeljem Ugovora o međufakutetskoj suradnji, vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti.

3. Prijenos sredstava iz prethodne godine

U 2022. godini Akademija za umjetnost i kulturu je ostvarila manjak prihoda nad rashodima u iznosu od 57.309,41 eura zbog znatnog povećanja iznosa za isplatu vanjske suradnje.

Sučeljavanjem prihoda i rashoda u 2024. godini zajedno sa prenesenim manjkom iz 2023. godine u iznosu od 106,80 eura ostvaren je manjak u iznosu od 57.416,21 eura.

4. Stanje novčanih sredstava

|  |  |
| --- | --- |
| Stanje novčanih sredstava 01.01.2024. | Stanje novčanih sredstava 31.12.2024. |
| 67.239,10 eura | 60.832,55 |